ปิยะ ยัน จนท.กระชับใช้ก.ม.เข้มข้น ไม่รอลงอาญา ป้องโควิด-19 แพร่ระบาด
ปิยะ อุทาโย โฆษกประจำสำนักงานตำรวจแห่งชาติ ย้ำ ขอความร่วมมือปชช. ออกจากบ้านเท่าที่จำเป็นจริงๆ เพื่อป้องกันการระบาดโควิด-19 เน้นกระชับบังคับใช้มาตรการเข้มข้น ยัน ดำเนินคดีตามกฎหมายเต็มที่ เสนอลงโทษสถานหนัก แบบไม่รอลงอาญาวันที่ 1 เม.ย. พล.ต.ท.ปิยะ อุทาโย โฆษกประจำสำนักงานตำรวจแห่งชาติ แถลงสถานการณ์โควิด-19 ประจำวันที่ 1 เม.ย.2563 ว่า วันนี้สถานการณ์ขอให้ทุกคนต้องร่วมมือกัน ทั้งนี้ยังพบมีพี่น้องประชาชนบางส่วนยังไม่ปฏิบัติตามกฎหมาย ข้อบังคับที่ออกมา มีหลายกรณีที่ จนท.ขอความร่วมมือ แต่ก็ยังมีการฝ่าฝืน กระทำกรรมเดียวแต่ผิดกฎหมายหลายบท อย่างเมื่อวาน เราเตือนแล้วเตือนอีก มีการจับกุม การกักตุนแอลกอฮอล์ 1.2 พันแกลลอน มีคนไทยกับชาวต่างชาติร่วมมือกัน ซึ่งท่าน ผบ.ตร. กำชับมีโทษแรง ปรับ 1.4 เสนบาท มีโทษจำคุกด้วยส่วนกรณี หากยังจำกันได้ที่มีข่าวมีคนนำน้ำลายไปป้ายที่สาธารณะ ลิฟต์ ศาลลงโทษจำคุก 15 วัน ส่วนการเล่นพนัน โทษจำคุก 1 ปี ปรับเงินเป็นแสนครับ ขอพี่น้องประชาชนอย่าฝ่าฝืนจะดีกว่า เพราะเราจะดำเนินการตามกฎหมายหนัก แบบเข้มข้น ทั้งนี้ท่านนายกฯ ขอให้เน้นการใช้กฎหมายอย่างเข้มข้น ไม่ว่าเป็นเรื่องเด็กแว้นไปขับรถกันข้างนอก ต้องดำเนินการตามกฎหมายอย่างเข้มข้น ตอนนี้ จนท.ตร.จะเสนอให้ลงโทษสถานหนัก ไม่รอลงอาญาพล.ต.ท.ปิยะ เน้นย้ำ ขออย่างเดียวให้พี่น้องประชาชนอยู่บ้าน ออกจากบ้านเท่าที่จำเป็น ต้องสวมหน้ากากอนามัยหากต้องออกจากบ้าน ไม่งั้นท่านออกไปเสี่ยงผิดกฎหมายส่วนคำถามว่า บ้านอยู่ จ.นนทบุรี แต่ต้องออกไปทำงานที่ กทม. ซึ่งตอนนี้ จ.นนทบุรีขอความร่วมมือ ประชาชนห้ามออกจากบ้าน 4 ทุ่ม-ตี 5 นั้น พล.ต.ท.ปิยะ กล่าวว่า ความจริงช่วงเวลาดังกล่าวสถานที่ราชการ บริษัทห้างร้านก็คงไม่ได้เปิด ดังนั้นออกจากบ้านเฉพาะเท่าที่จำเป็นจริงๆ อย่างต้องส่งสินค้า หรือป่วยไป รพ.พบแพทย์ แบบนั้นไม่เป็นปัญหา หากไม่มีความจำเป็นขอให้อยู่บ้านครับ.
ปิยะ ย้ำ ขอความร่วมมือปชช. ออกจากบ้านเท่าที่จำเป็นจริงๆ เพื่อป้องกันการระบาดโควิด-19 เน้นกระชับบังคับใช้มาตรการเข้มข้น ยัน ดำเนินคดีตามกฎหมายเต็มที่ เสนอลงโทษสถานหนัก แบบไม่รอลงอาญา 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,ปิยะ อุทาโย,ศบค.,ไม่รอลงอาญา,ข่าวทั่วไป